Peterjasie Patriot #176
Ons Ballito vakansie was heel lekker alhoewel ons vroeg teruggekom het as gevolg van die weer en die wind. Dit was te bewolk, te winderig en toe weer te warm. Ag nee wat, Oos Wes, Tuis Bes, of dalk is ons net uit gevakansie. Ons verkies in alle geval die Kruger Nasionale Park of Kgalagadi. Die foto ondertoe is geneem op Umhlanga se strand.
Die resepte is koekies vir Kersfees, nou kan jy begin om daardie koekieblikke vol te maak!
Daar is twee pasellas hierdie keer, 'n tweede resepte eBoek oor bazaar lekkers en ook een met Eskort resepte. Gaan laai maar na hartelus af!
Nog net 51 slapies, dan is dit Kersfees!!. Die jaar is op sy rug!! En ons tel alweer die slapies baie gretig af!!.
Dit was maar ‘n baie stadige jaar hierdie en oor sowat 3 weke moet ons al met ons funksies begin!!. Ons het 2000 - ja twee duisend geskenkies nodig! Maar ek vertrou dat dit binnekort soos met al die vorige jare gaan begin instroom!
As elkeen net ‘n bydrae maak vir 1 geskenkie terwaarde van R100-00 - gaan ons sommer baie gou almal se harte kan bly maak. Help ons asb om dit moontlik te maak
Ek en Mia moes al 3 bejaardes wat oorlede is vandat die lysies ingedien is - se wenslysies uithaal! – Dit voel net soveel erger om net voor Kersfees ‘n geliefde te moet afstaan – ons harte gaan uit na hulle!
Oom Isak en sy vrou van “Die Woord” kinderbediening is ook intussen oorlede – ons het ‘n 12 jaar pad met hom en sy kinderbediening geloop – so tragies! Van die kinders is nou by die “Rainbow kinderbediening” so ons sal darem nog vir van hulle ook gelukkig kan maak.
Soos die afgelope 13 jaar kan ek nie wag om te sien hoe die kersfeeswonderwerke hierdie jaar van 2012 gaan lyk nie?
Ek wil asb weer vra dat die geskenke nie toegedraai moet word nie. Ongelukkig is dit so dat party items wat inkom nie altyd geskik is nie. Party geskenke kos baie meer en dan is daar weer geskenkies wat baie minder kos - want almal gee volgens hul vermoeë. Al die geskenke moet gekontroleer word. En elke geskenkie is ongelooflik welkom en kosbaar.
Ek weet dat emosies soms oorneem wanneer die geskenke gekoop word. Maar dit is belangrik dat almal regverdige geskenke kry. So kan een geskenk genoeg wees maar by ander moet ons 'n paar ekstra items inpak om dit op dieselfde bedrag te kry. Geld is ook nodig om aan te vul waar daar tekorte is asb.
Baie belangrik is dat ons asb weer individue nodig het wat bereid sal wees om ‘n kersfunksie in geheel te hanteer. Verlede jaar se borge/koordineerders het ongelooflike funksies gereël – maar dit is harde werk en ons sê weereens baie dankie vir ieder en elk.
En hier is ons alweer met ‘n lag en ‘n traan! Die wenslys sê:-
“Ek sal so graag hierdie Kersfees een van die volgende presentjies in my kerskous wou hê asb…………………………..”
‘n Jong vrou vra asb _ Addis Squeezy sponge mop - Addis Squeezy sponge mop asb!
‘n Jong man vra asb - Net drinkglase of toiletries of ‘n toaster asb
‘n Jong man vra asb – Net ‘n paar nommer 8 skoene asb
‘n Jong man vra asb - ‘n paar Nr 10 skoene asb
‘n 6 jarige dogtertjie vra asb – ‘n mak (mikrofoon) of ‘n rompie en ‘n hemp asb
‘n 9 jarige seuntjie vra asb – nr 5 skoene of ‘n skooltas of “kompeter” games asb
‘n 57 jarige dame vra asb – Blou of pienk nr 5 tekkies asb
‘n 32 jarige jong vrou vra asb – ‘n Broek met ‘n hemp XXX large vir jongmens asb
‘n 8 jarige seuntjie vra asb – Blou nr 4 sport tekkies asb
‘n 12 jarige dogter vra asb - ‘n Hokkie stok 36” ??? Sport by skool is hokkie.
‘n 37 jarige jong vrou vra asb – Dischem se Silverkrin sjampoo en conditioner asb
‘n 26 jarige jong vrou vra asb – Vel skoonmaak-middels en moisturiser of nr 4 wit tekkies
‘n 75 jarige dame vra asb – Nr 42 bra met drade in en bikini panties x-tra large!
‘n 17 jarige seun vra asb – Beddegoed of ‘n trapfiets of klere en nr 8 tekkies asb
( ons projek het 13 jaar gelede agv hom begin!!! – toe was hy 4 jaar oud en het altyd op my rug gery wanneer ek daar was – vandag is hy ‘n oulike jongman - ai tog waar is die tyd heen??)
Nou ja – daar het ons dit! Daar is baie versoeke vir toiletware en huishoudelike items soos potte en panne, breekgoed, messe en vurke, “snackwitches” en Addis 3 piece bin combo sets ens ens…………..hierdie jaar:
Ons kan duidelik aan die kerswense sien dat die nood al hoe groter word! Daar is nêrens versoeke vir luukses nie!
Ons het nogsteeds baie klere en kos nodig asb –
Die koskas hou nie by nie. Maar ek vertrou dat ons met die hulp van ons getroue ondersteuners in al die dringende behoeftes sal kan voorsien.
Tot volgende keer met nog wenslysies
Resepte eBoeke maak ideale Kersgeskenke. Ons almal moet eet en dus is 'n resepteboek die ideale geskenk. eBoek is goedkoop om te koop en ook goedkoop om te stuur, om hulle te epos kos niks, en jy kan dit aan enigiemand in die wêreld stuur. Jy kan ook een eBoek aan al jou familie of al jou kollegas stuur, niks is makliker nie.
Anna Eksteen is die onbetwiste resepte eBoek koningin! Haar boeke is heel belkostigbaar en hulle is professioneel uiteengesit, hieronder is 'n lys van beskikbare boeke, doen jouself 'n guns en los jou Kersgeskenk probleem op! Hier is Anna se boekelys. Kontak haar direk by anna@zulucom.net en noem dat jy hier oor haar boeke gelees het. Kyk veral naa haar Tuisapteek boek, dis is besonders!
Indien jy enige van die boeke in die gegewe lys bestel en ek bewys van jou betaling ontvang, kan jy enige van die boeke wat vir R50 of minder gemerk is gratis kies. Indien jy een van die R70 boeke aankoop en betaal mag jy vir jou 2 boeke gratis kies en ek verras jou dalk net met meer as een gratis boek as jy my met meer as 3 boeke se aankope ondersteun. Hierdie aanbod is geldig tot en met die 17de November. Met Kersfees om die draai is dit dalk net ‘n ideale geskenk vir iemand spesiaals wat jy voortydig kan aankoop.
‘N HOOFGEREG VIR ELKE DAG-16 WEKE LANK R60
AFSKEEP KOS R40
ALWEER OP DIEET? R60
BAKING WITHOUT EGG OR MILK R60
BEESVLEIS VERRASSINGS R40
BREDIES EN KASSEROLGEREGTE R40
DRIE RRR’e R40
EET JOU GROENTE R60
EET STEEDS LEKKER MET MIN BESTANDDELE R60
ELKE DAG AARTAPPELS R40
ETES VIR 2 R60
GROENTE RONDOMTALIE 1 R40
GROENTE RONDOMTALIE 2 R40
GROENTE RONDOMTALIE 3 R40
GROOT KOEKE TE KIES EN TE KEUR R40
HERINNERING AAN OUMA SE SPENS R40
HOENDER VIR ELKE DAG SE EET R60
HOOR MY ROEPSTEM (samestelling van verskillende gebede) R40
JAPTRAP ETES SONDER DIE SJLEP R60
KOEKBLIKKE VOL KLEINKOEKIES R40
KOM ONS PAK ‘N PIEKNIEKMANDJIE R60
KOS UIT DIE SEE R40
MAMMA MIA – LEKKER PASTA R60
MY LEWE IN DIE HANDE VAN DIE HERE (366 dae se dagstukkies) R70
'N BORDVOL PEUSELHAPPIES R60
ONTHOU JY NOG? R70
OTTERTJIE OT R40
PA SE BOEK R60
PURE BEDERF R60
RECIPES FOR VEGETARIANS R60
RESEPTE VIR DIE VRIESKAS R60
RUIK DIE GEUR VAN SPESERYE R40
SKAAP EN LAM TREFFERS R40
SMULGEREGTE OPGETOWER UIT MAALVLEIS R60
SOET SOETER SOETSTE R40
SOMER, SON EN BAIE SLAAI R60
SONDAG SE VLEIS R40
SOUSE, DOOPSOUSE, SMERE EN BOTTERS R60
SOUTTERTE EN QUICHE R40
TEETYD TREFFERS R40
THE 5 BEST OF ALL DISHES (Van my heel eerste samestellings) R40
TUISAPTEEK – BETERSKAP SONDER WETENSKAP R60 NUUT
VIS EN VLEIS UIT ‘N BLIK R40
VROU VAN SPREUKE 31 R70
WORS EN WORSIES R40
Kontak Anna by anna@zulucom.net
Foto geneem by Umhlanga
Die pasella hierdie keer is nog 'n eBoek met resepte vir bazaar lekkers. Regs klik hier om die boek af te laai. Daar is ook 'n resepte eBoek met Eskort resepte, regs klik hier om hierdie boek af te laai.
Dinge wat my plesier gee.
Om n appel te vryf tot al sy juweelkleure uitkom en dit in die lig te bekyk.
Om die vorms en kleure van blare te geniet. Die interressantste deel, is die onderkant van die blaar.....n Skeppingswonder!
Om na die lekker skuim van Sunlight Liquid te kyk.
n Koppie koffie wat ek nie self gemaak het nie soggens voor my bed.
Skoene waarmee ek LEKKER kan loop.
n Bril. Daarsonder sou ek n analfabeet gewees het.
Om n pieperige plantjie op te pas en rond te skuif tot hy groei.
KLIPPE: ek begeer hulle almal.
Om iets te verf en kleure te meng tot die wonder van kleur voor jou oe te sien verander…..enigiets wat ek kan verf!
Die ritueel van n lemoen te eet: Afskil sonder dat die skil breek, dan die wit sit en aftrek tot elke skyfie wys, oop te breek en na die selletjies te kyk, en dan die olierigheid uit die skil te druk terwl ek eet.
Om oor enige materiaal van enige aard te streel: sy, hout, metaal, klip, n kombers, n slang (as iemand dit vir my vashou).......net nie n hond se nat neus nie.
Om n groot glas blink water met een hou uit te drink.
Om lekker styf te wees van iets soos tuinwerk of iets wat ek nog nooit tevore gedoen het nie.
Om altyd simple planne te hê van dinge wat ek nog wil maak.
Om n ding om my nek te hang….self gemaak, afgebie op n mark, geskenk gekry, goedkoop of duur…..dit maak nie saak nie. Blink goed in trosse om my nek en arms is heerlik!
Kaalvoet in die huis te loop.
n Raat van iemand anders te kry.
Om te luister as iemand my as verkeerd bewys…..ek dit dan insien.
As ek vir my kinders n outydse raat gee, hulle maak of hulle hulle nie daaraan steur nie en as ek weer sien, doen hulle dit.
Om ander mense se tydskrifte deur te blaai.
My kruietuintjie. Alles wat daarin groei, kan ek gebruik al gee sommige my hooikoors!
Om iets onmoontlik vir n ander doel te gebruik.
As die wind waai, probeer ek dit met n lied verbind.. of met musiekterme...con moto, sforzando,ens. As ek oor klein klippies loop, trap ek liggies en dink: staccato, groter klippe: legato,ek stamp my voete as ek loop en ek dink:con forza, ens. Effens of heeltemaal mal!
Die vreugde daarvan om met my hande iets simple te maak.
Om na n kind se handjies te kyk.
Vrouens met rooi toonnaels is sooo mooi…..
Ek kyk so graag na mense se oë. Oë is so mooi en dit vertel so baie van n mens...die siel van die mens
n Nuwe sexy bril
Dis so lekker om oor n enige kind se koppie te streel.
Dis so lekker om in spreekwoordelike taal te praat soos ek grootgeword het, maar die meeste mense verstaan dit nie. Dit bly lekker en mense moet maar vra wat ek bedoel.
Die kleur van n vars groen soetrissie. Dit lyk soos die kleur van die lewe.
Ek kyk deur die venster en sien die protokol soos dit in my voëlbak gebeur. Ook n Godswonder.
Ek versamel, steel en kry steggies van almal wat ek ken en verwonder my hoe die worteltjies in die water begin ontwikkel.
Dis heerlik om n plant wat amper dood was deur verwaarlosing weer op die been te kry.
Dis heerlik om my hande met Dove seep te was onder lopende lou water.
As die kinders belle blaas en ek sien die reenboogkleure daarin en die spat daarna, verwonder ek my elke keer. Partykeer lyk die kleure selfs giftig as dit bars...verbeel ek my!
Ek kyk na ander se skatte en mooi goed en dis vir my werklik pragtig en is opreg as ek sê dit is ongelooflik mooi, maar ek het werklik geen begeerte in my hart om ook te hê nie.
Dis so lekker om iets baie klein te onvang. Enigiets van n tissue, n blommetjie, al is dit van onkruid, prentjie, n klein sjokolade..enigiets!
Ek kyk graag na mense, veral mans, se hande. Dit vertel so baie van hulle lewe. Mans se hande is interressanter...nie omdat dit mans is nie!, maar hulle hande meer vertel. Vrouens kan hulle hande goed behandel en n wanindruk skep.
Ek is sooo lief vir skulpe en ken gewoonlik die diertjie wat daarin geleef het. Ek tel oral oor die wêreld skulpe op en bewaar dit....honderde...maar ek weet presies waar ek dit opgetel het.
Ek gaar op, onbeskaamd, maar gooi ook weg. Met die opgaardery kan ek soms iets optower as ek dit in n ander lig sien.
Ek dans so graag. Die wals wieg so lekker en is goed vir die kuite, die polka maak my nou uitasem, maar bly lekker, die Skotse Swaarddans kan ek nog doen, met n uitasem gevoel! Ek kan nog rock n roll, Twist tot laag, maar die opkom laat my nou struikel en gryp na die naaste stoel. n Vriend in Endinburg,Lionel Gliori het n Skotse Riel op sy viool vi rmy gespeel en ek het gedans, meer energie nodig as tegniek opgebruik, maar ek kon dit dans!
Hierdie lys gaan oneindig raak, maar daar is sulke wonderlike dinge. Ek kyk na die reëndruppels wat weer opslaan voor hulle finaal val en ek dink aan die uitdrukking: Dit reen ou meide met knopkieries. Lekker......!
Ek klim saans in my eie warm bed en se elke keer dankie aan die Hemelse Vader.
n Nuwe haarstyl, n nuwe kleursel (ek is mos nie grys nie!) en die haartowenaar wat ek ken, lig my hart myle die lug op!
Epos van enigiemand is wonderlik. Ek is onbeskaamd verslaaf daaraan en erken dit ruiterlik.
n Handgeskrewe brief hou ek vir altyd. Dis kosbaar en kan met niks anders vervang word nie.
n Warm lyfie van n kind wat toelaat dat ek hom of haar vashou, is so lekker dat die warmte deur my spoel.
Ek skryf soms n gedig as die lewe my druk en dit help al is dit n powere poging.
Niks is so mooi soos Vlaamse en Nederlandse gedigte nie. Watter plesier om met my neus in die boek te sit!
n Nuwe boek ruik so lekker as jy die bladsye vir die eerste keer oopmaak en dit is kraaknuut onder jou vingers. Lekker!
Ek luister na Rosie as sy in die huis werk. Sy het die oerritme in haar lyf en haar ongelooflike musiektalent ook in haar lyf. Sy sing en klap hande terwyl sy haar werk doen. Watter ander huisbediende doen haar werk op Beethovon (haar gunsteling...The man with the hair!) se musiek doen?
Rosie is ook my beste vriendin en ken my beter as wat ek myself ken. In haar oe is daar geen fout wat ek kan begaan nie. Dankie dat iemand my foute so kan miskyk!
Humor, humor, humor............hoekom moet daar mense wees wat daarsonder moet lewe, maar.....jammer vir hulle!!! So deel ek mense net in 2 groepe: humor of nie!
Ek luister so graag na Blues music wanneer ek “blue” voel. Die definisie van Blues is: A song about a good man feeling bad”
Hoe om werk te soek
Hoe maak jy as jy nou matriek geskryf het en moet begin werk soek. Of jy het jou werk verloor om een of ander rede maar moet 'n inkomste hê. Jy is welkom om hierdie nuusbrief aan te stuur na iemand wat dit nodig mag hê.
In hierdie artikel bespreek ek kortliks hoe om 'n werk te bekom in hierdie moeilike ekonomiese tye. In die resessie is baie poste verminder, het firmas gesny op nuwe aanstellings en vind mense dit steeds moeilik om werk te bekom.
· Netwerk: Hierdie is een van die beste metodes om 'n werk te kry. Familie en vriende gee gewoonlik om vir jou en sal jou aanbeveel by 'n werkgewer. Dit is ook hulle wat jou meer inligting sal verskaf, jou inlig sodra 'n pos oopgaan en dan 'n goeie woordjie vir jou sal doen. Werkgewers reageer dikwels gunstig wanneer 'n voornemende werksoeker voor 'n onderhoud reeds sterk aanbeveel word. Die les is dus om jou familie en vriende te vra om jou te help uitkyk vir werk in hul werksomgewing en jou aan te beveel by die bestuurder.
· Vrywillige werk: Dit kan jou baat om vrywillig by 'n firma te werk, sonder vergoeding, vir 'n korter periode. Jy is byvoorbeeld 'n opgeleide paneelklopper, maar kan nie werk vind nie. Klop aan by Paneelkloppers ABC en onderneem om vir 'n week by hulle te werk sonder betaling. Indien jy 'n goeie indruk maak op ander werkers mag hulle jou aanbeveel by die eienaar van die besigheid wanneer daar 'n betrekking oopgaan. 'n Bestuurder of eienaar kom dikwels na sy werkers om te hoor of hulle iemand ken wat goed en bekwaam is wanneer 'n betrekking oopgaan.
· Personeelagentskappe: Gee jou naam op by personeelagentskappe, veral by 'n agentskap wat spesialiseer in die beroepsveld waarin jy gekwalifiseerd is. Byvoorbeeld jy is 'n chef, dan sal dit help om by personeelagentskap aansoek te doen wat spesialiseer in plasing van chefs in die gasvryheidsbedryf. Die fout wat werksoekers soms maak is om al hul hoop slegs op personeelagentskappe te vestig. Daar steek waarheid in die cliché om nie al jou eiers in een mandjie te sit nie - soek ook op ander wyses vir jou werk.
· Skakel besighede: In Engels is daar die uitdrukking om 'n "cold call" te maak. Meeste mense skram daarvan weg, maar dit is 'n goeie manier om werk te soek. Jy kan byvoorbeeld die Geel Bladsye neem en maatskappye en besighede skakel wat moontlik oor die tipe betrekking beskik waarin jy belangstel. Op die manier kan jy dalk hoor van 'n betrekking nog voordat dit geadverteer word. Wanneer jy skakel maak seker dat jy met die regte persoon praat wat met personeelaanstellings werk soos die Menslike Hulpbronbestuurder.
· Advertensies: In die beroepsbylae van koerante verskyn gereeld advertensies van poste. Moenie net op een aansoek staatmaak nie. Stuur soveel moontlik aansoeke weg as jy kan. Wanneer jy aansoek doen, skakel 'n week na die aansoek en vra of hulle jou aansoek ontvang het en meer inligting van jou verlang. Dit sal aan die firma toon dat jy werklik belangstel en pro-aktief is.
· Ander vaardighede: Wanneer jy werkloos (en daarom moedeloos mag wees) is dit belangrik om 'n opname te maak van al jou vaardighede, ervaring, talente, kennis en so meer. Soms haak 'n mens vas by 'n sekere perspektief van wie jy is. Met 'n dieper selfondersoek mag jy dalk vind dat jy oor ander vaardighede en kennis beskik wat jou opsies in die arbeidsmark verbreed. Jy kan byvoorbeeld in 'n tegniese rigting gekwalifiseerd wees, maar ook oor die talent en persoonlikheid beskik om opleiding te gee. Dalk het jy leierskapsvaardighede oor die jare bekom wat goed deur 'n besigheid ingespan kan word. Die feit is jy moenie net een-dimensioneel na jouself kyk en jou so aan voornemende werkgeweres voorstel nie. Ontdek jou volle menswees en potensiaal en gebruik dit in jou aansoek en ook in die werksonderhoud.
· Jou CV en aansoek: Dra sorg dat jou CV op datum is en die korrekte en relevante inligting daarop aangedui is. Soms is dit 'n goeie idee om die firma vooraf te skakel en seker te maak in watter formaat hulle jou CV verkies. Dra sorg dat jou aansoek netjies getik of ingevul is, en betyds ingehandig word.
· Die onderhoud: Berei jou voor vir die onderhoud. Dit is reeds moeilik om 'n werksonderhoud te kry wanneer daar 'n hordes aansoekers is. Jy wil dus die beste maak van jou werksonderhoud. Vind meer uit die firma waarvoor jy aansoek doen, want dit kan vir die onderhoudvoerders toon dat jy werklik belangstel. Doen ook navraag presies wat die pos behels, sodat jy seker kan maak dat jy geskik is vir die betrekking. Daar is ook spesifieke vrae wat jy te wagte kan wees en waarop jy jouself kan voorberei. Dit is vrae soos: "Vertel vir ons meer van jouself" of "Waarom stel jy spesifiek in ons firma belang" of "Vertel ons jou sterk en swak punte." Hoe meer inligting jy oor die firma en die geadverteerde pos het, hoe beter kan jy jou voorberei.
· Internet: Die koms van die internet het ook as ontwikkel as 'n bron om werksgeleenthede te soek. Twee webwerwe wat nuttig gebruik kan word is Twitter en Linkedln. Selfs Facebook sal waarskynlik in die toekoms al meer vir hierdie doel ingespan kan word. Hierdie is as't ware sosiale kubernetwerke. Daar is ook webwerwe wat spesifiek ingestel is vir beroepsadvertensies. Die internet bied nie net die geleentheid om in Suid-Afrika werk te soek nie, maar ook om oorsee na werksgeleenthede te kyk.
· Houding: 'n Mens kan negatief raak wanneer jy talle aansoekvorms wegstuur en nie 'n werk kry nie. Dit is belangrik om positief te bly, steeds alle moontlike maniere te probeer om aansoek te doen en 'n werk te vind. Sommige mense is egter te kieskeurig met hul werksoekery. Soms is dit nodig om uit te spring en 'n werk te aanvaar al pas dit nie heeltemal in by jou verwagtinge nie. Wanneer daar nood is moet 'n mens maar doen wat jou hand vind om te doen, al is dit net vir 'n tydelik periode.
· Verdere opleiding: Jy kan verdere opleiding deurloop of jou inskryf vir 'n kursus om jou kwalifikasies te verbeter. Wees egter versigtig om nie net vir enige kursus in te skryf nie. Mense het hulle vingers al verbrand deur baie duur kursusse te doen en steeds nie 'n werk te kry nie. Kies 'n relevante kursus wat werklik vir jou beroepsgeleenthede sal skep. Doen dus eers die nodige navorsing voor jy inskryf.
· Bid: In moeilike tye wanneer jy op moedverloor se vlakte sit, is dit goed om steeds vir die Here te bid, en Hom te vra vir leiding en uitkoms.
Bostaande is enkele gedagtes hóé 'n mens te werk kan gaan in jou soektog en aansoek vir 'n werksposisie. Daar is veel meer hieroor te sê soos om ook te kyk na entrepreneurskap. Ek vertrou egter dat bostaande vir lesers sal help met idees en riglyne wanneer werkloosheid 'n bron van bekommernis en spanning is.
Jare gelede, in die beroemde Louvre Museum in Parys was daar 'n skildery met die titel “Skaakmat". Dit het die Satan uitgebeeld wat smalend oor sy
skaak-opponent uittroon, omdat hy sy opponent se siel gewen het. Die opponent word uitgebeeld as 'n jong man, sy kop gebuig in vernedering - hy's
verslaan en verslae. Sy gesig is vertrek van pyn - en die Satan lag oorwinnend. Daar's 'n paar stukkies oor op die skaakbord en die woord
"Skaakmat" staan oor die skildery geskryf.
'n Ouerige man stap eendag deur die Louvre en stop by die sataniese skaakspel. Doodstil staan hy vir lank die prent net en bekyk. Toe hy skielik
lewe kry en begin uitroep: "dit is 'n leuen, dit is 'n leuen!"
Ander mense in die gallery het kom kyk wat aangaan. Wat is die leuen vra hulle terwyl hy aangaan om dit uit te roep. Die Kurator van die museum daag
op. "Meneer is hier 'n probleem, kan ek help?" Die man kyk die kurator in die oe en se: "Ek is die Franse skaakkampioen - ek se vir jou dit is 'n
leuen!". Die kurator was nog steeds verward - wat is 'n leuen?
Die man wys na die skaakbord en sê: "die skilder sal die skildery moet verander, of hy sal die titel moet verander. Kyk, die spel is nie oor nie,
dit is 'n leuen, dit is nie skaakmat nie, die koning het nog 'n skuif!"
- 'n Klein seuntjie met 2 vissies en 5 brode en duisende mense. Dit lyk soos skaakmat, maar dit is 'n leuen, want die koning het nog 'n skuif, en hulle
tel 12 mandjies kos na die tyd op.
- 'n Man met die naam Daniël word gegooi in 'n kuil vol honger leeus. Dit lyk soos skaakmat, maar dit is 'n leuen, want die koning het nog 'n skuif
- Jesus kom by die graf van Lasarus. Hy's al drie dae dood. Die graf ruik sleg. Dit lyk soos skaakmat, maar dit is 'n leuen want die koning het nog 'n
- Die vrou by die put, moet deur mans met klippe doodgegooi word. Dit lyk soos skaakmat, maar dit is 'n leuen want die koning het nog 'n skuif oor.
- Die moordenaars saam met Jesus aan die kruis. Dit lyk soos skaakmat, maar dit is 'n leuen, want die koning het nog 'n skuif oor, vandag sal jy saam
met my in die paradys wees.
- Op Goeie Vrydag word die Lam geslag. Die mense skreeu veroordelend - Kruisig Hom, kruisig Hom. Hulle spot Hom en slaan Hom. Hulle spoeg hom en
kap Hom met spykers vas aan 'n kruis. Jesus skreeu met 'n hortende asemteug en gebarste lippe dit uit: Eloi, Eloi lama sabagtani - my God, my God waarom het U my verlaat". Eenkant staan mense en sê: Ja ander kon hy red, maar Homself kan hy nie red nie. Dit is verby, skaakmat, gaan maar huis toe - Satan leun smalend oor die skouer van die mens, alles is verby, maar dan kom opstanding Sondag en ek en jy weet. Dit lyk soos skaakmat, maar dit is 'n leuen, want die koning het nog 'n skuif oor!
Die land is in 'n gemors. Moorde vind orals plaas. Kinders word wreed verkrag. Mense verloor hul werke, huise, huwelike, lewens, self respek,
waardes, morele, harte en verstand.. Jou lewe is 'n gemors. Jy soek, jy klop, jy roep.. Jy huil, jy lag, jy raak kwaad.. Jy voel leeg. Jy voel
verlore. Jy soek jou voetspore, maar vind verdwaalde paaie. Satan staan en lag. Dis verby. Sluk daai pil, trek die sneller, gee daai tree oor die
rand... Vrees is aan die orde van die dag. Vrees bepaal jou kom en jou gaan.
Vrees vir jou lewe, vrees vir jou medemens, vrees vir jouself, vrees vir jou gedagtes, vrees vir jou omstandighede, vrees vir more, vrees vir die
herinnering van gister, vrees vir die omstandighede van vandag.
Mag hierdie boodskap jul net so bemoedig soos vir my!
Nataniël se raad vir Haai aanvalle:
Om te voorkom dat 'n haai u byt, doen die volgende :
Moenie in die see swem nie. Ongeveer 100% van alle haai aanvalle gebeur in groot watermassas, beter bekend as DIE SEE. Proe aan die water. As dit soos sout smaak en as dit branders het, is jy in die see. Draai om en gaan le liewers onder jou sambreel met 'n drankie.
Moenie in die water gaan sonder 'n mes nie. Die mes word gebruik om die swemmer naaste aan jou te steek, indien jy 'n haai gewaar. Sodra hy/sy bloei, swem so vinnig as wat jy kan weg.
Luister noukeurig! Elke haai het 'n temalied - As jy die volgende hoor, swem vir jou lewe : '' Da- dam ... Da- dam ... Da- dam .. '' As dit so klink : '' DADAM- DADAM- DADAM '' - Is jy klaar in jou moer.
Ek bad deesdae in ‘n bietjie warm water en OMO, die advertensie sê:
"Gewaarborg! Verwyder Vet & Vlekke!"
Watch my oor 3 maande!!!!!
* Egipteland was bewoon deur mummies en hulle het almal op hulle hero-gleuwe geskryf en vir hulle pappies gewys. Hulle het in die Sarah-woestyn gewoon en het waterbeurte gehad van die min reën. Die klimaat was só erg dat al die inwoners op ander plekke gebly het, en net naweke huistoe gekom het om sandkastele te bou. Die boesmans het in hulle tuine gewerk.
* Johanna van Arkel het van 'n stapel brandwonde gesterf. Hulle het haar met 'n blaasbalk aan die brand gepomp, tot haar hare afrou geraak het van skrik.
Hy het nooit geld gemaak nie, en is net beroemd oor die toneelstukke wat hy geskryf het. Hy het tragedies, komedies en historektomieë geskryf. Romeo and Juliet is een voorbeeld.
Jannie se ma loer deur die venster.
Jannie en sy kat is besig om Kerk Kerk te speel.
Hy sit daar stil en preek vir die kat.
Glimlaggend draai sy om en gaan aan met haar werk.
Die volgende wat sy hoor is 'n vreeslike ge-rumoer, dit muaaw en blaas - dit is 'n vreeslike gedoente!!
Sy hardloop terug en sien Jannie is besig om die Kat te DOOP in 'n bad water
"STOP DIT!" SKREE SY VIR JANNIE "die kat is bang vir die water"
Rustig kyk Jannie op en antwoord sy ma:
"Hy moes daaraan gedink het voordat hy by my Kerk aangesluit het!"
Die afgelope paar jaar was vir baie mense moeilike jare. Byvoorbeeld: finansiële markte wat ineenstort, banke wat hul deure sluit, sekwestrasies, hoër rentekoerse, werkloosheid, prysstygings, arbeidsonrus in die land.
Daar is baie probleme waarmee ons gekonfronteer word. Finansiële probleme, krisis by die werk, verhoudinge wat versuur het, huweliksprobleme, 'n afknouerige baas en kollegas, bekommernis oor jou kind, 'n drank- of dwelmprobleem en so meer. Die probleem sal een of ander tyd wel verander, maar jou hantering van die probleem en die keuses wat jy maak, sal 'n groot impak hê op die uitkoms van die probleem.
Ja, jy ervaar probleme in jou lewe. Jou probleem sal nie vir altyd voortduur nie, maar hoe dit gaan verander, hang tot 'n groot mate af met watter gesindheid en watter keuses jy dit aanpak.
Skakel die stoofplaat aan op matige hitte. Plaas die kastrol op die plaat en roer die
mengsel tot dit kook.
Skakel die plaat op lae hitte en laat dit presies 5 minute lank kook. Haal die kastrol van
die plaat af en plaas dit op ‘n plankie. Skakel die plaat af.
Room die suiker en smeer en voeg die stroop by. Voeg nou alle droë bestanddele
behalwe koeksoda by. Voeg die eiers by. Los die koeksoda in die melk op en voeg dit
ook by die mengsel. Maak okkerneutgrootte balletjies en druk dit plat op die bakplaat.
Bak tot goudbruin.
Room botter en suiker en voeg die eiers by. Voeg die grondboontjiebotter by en meng
goed. Roer die geursel en koeksoda, opgelos in melk, by. Meng nou al die ander
bestanddele en voeg dit by die bottermengsel. Vorm balletjies en bak tot goudbruin.
Voorverhit die oond tot 150°C. Smeer 3 oondpanne. Meng al die bestanddele goed
saam, ‘n elektriese klitser werk maklikste. Druk dit 1 cm dik uit in die oondpanne. Prik
die deeg oral-oor met ‘n vurk en bak dit vir 40 min. Laat dit effe afkoel, strooi
strooisuiker bo-oor en sny die koekies in reghoeke terwyl nog warm.
5. Bak 30min. Stel oond af na 120 ºC. Bak vir nog 2 uur of tot bokant van koekies ferm
en ligbruin is.
4. Roer suiker by gesifte bestanddele. Roer olie en water bymekaar en roer by gesifte
5. Vorm deeg en rol tot redelik dun op ‘n meelbestrooide oppervlak in reghoek van
ongeveer 50 cm x 30 cm uit.
8. Sny deeg in 1 cm- skyfies, plaas op gesmeerde bakplaat en bak vir 12 minute of tot
4. Klits eiers, vanielje en sout en voeg by dadelmengsel, laat kook vir nog 2 minute en
5. Breek koekies fyn en voeg by dadelmengsel, roer goed en skep in groterige gesmeerde
bak. Druk bokant gelyk.
Smelt sjokolade oor dubbelkoker tot glad of in mikrogolf teen 70% krag.
Roer melk en olie saam. Voeg meel- en melkmengsels beurtelings by eiermengsel en
Voeg kersies en amandels by en verdeel mengsel in twee. Vorm deeg in wors. Draai in
kleefplastiek toe en vries vir vyf uur.
Rol deeg in balletjies en sit op bakplaat wat met bakpapier gevoer is. Druk bokant van
koekies effens plat.
6. Verdeel die mengsel in drie en voeg koekkleursel by twee daarvan- kleur een deel
helder en die ander een ligter.
2. Voeg rosyntjies, sultanas, dadels, skil en kersies by bottermengsel en kook oor lae
hitte vir 20 minute op stoof.
Gooi alle bestanddele behalwe vanielje en sout in dikboomkastrol en verhit tot kookpunt.
Haal fudge van plaat af en roer vanielje en sout by. Klop met houtlepel of elektriese
klitser tot fudge begin dik raak. Wanneer dit by kante van kastrol begin dik raak is dit
Voeg kondensmelk, stooisuiker en margarien/botter saam in ‘n groot glasbak (ongeveer
15 cm hoog – mengsel borrel hoog gedurende kook proses!).
(Opsioneel: kan ook neute/rosyntjies/rice krispies/gebreekte beskuitjies bygooi of smelt
sjokolade en smeer bo-oor)
2. Klits likeur en voedselkleursel by en hou aan met klits tot versiersuiker donserig is.
11. Plaas oornag in vrieskas. Hou daarna in yskas en sny in skyfies net voor dit voorgesit
2. Roer oor lae hitte tot die botter gesmelt het en die suiker heeltemal opgelos is. Laat
kook en prut dan vir 1 minuut.
3. Voeg die hawermout, klapper en okkerneute by die mengsel in die kastrol en roer
1. Smelt botter in groot genoeg kastrol. Roer kakao, koffiepoeier, kondensmelk en
vanielje by tot koffiekorrels goed opgelos het.
2. Sif versiersuiker, melkpoeier, kaneel, speserye en sout saam en meng goed met
3. Verwyder kastrol van hitte. Klits eiers en roer vinnig by mengsel sodat eiers nie skif
Smelt sjokolade in mikrogolf teen 70% krag en roer tot glad.